HEZKUNTZAKO SAILBURUAK (Uriarte Toledo) (EAJ, 2018-12-14):
Begira, Ubera andrea.
Zuk irakurri duzun bezala: "Legebiltzarrak Hezkuntza Sailari eskatzen dio irakasleriari ikastetxeetan finkatzeko aukera desberdinak aztertu eta adostu ditzala sindikatuekin".
Eta nik esan dizut lantzen ari garela, gai horiek lantzen ari garela, gai horiek jorratzen ari direla foru ezberdinetan eta foru horiei errespetua zor diegu, mahai horretan eztabaidatu behar delako.
Orduan, hor eztabaidatuko dugu eragileekin, sindikatuekin zelako, hemen zuk esaten duzuna, hau da, foru horiei errespetua zor diogu eta hori egiten ari gara.
Zertan ari garen? Horretaz, zuk eskatu duzuna. Eta hemen erresoluzioan eskatzen dena.
Beraz, erantzuna hor duzu. Lantzen ari garela eta ezin dugu hemen komentatu beste foru batzuetan lantzen ari dena.
Eta zuk esan duzu ere prentsan agertu dela zure irizpideak. Prentsan ez dakit agertu dena, baina guk ez dugu bota. O sea, gure irizpideak mahai horietan lantzen ari garela sindikatuekin. Beraz, hor landuko direla eta adosten denean, orduan bai aterako dugu zer adostu dugun.
Eta lehen esan dizudan bezala, Saila sindikatuen eragileekiko akordioa aplikatzen jarraitzeko lanean ari da. Nahiz eta labur aipatu dudan, irakasle funtzionarioen mahai sektorialean sinatutako akordio honen zati garrantzitsu bat enpleguari, behin-behinekotasunari eta egonkortasunari buruzkoa da. Neurriak zentzu horretan lau atalen ingurukoak dira: Lan Eskaintza Publikoak, behin-behinekotasuna gutxitzeko neurriak, interinoen egonkortasuna eta hezkuntza administrazioen prozesu nagusien maiztasuna.
Lehenengo puntuari dagokionez, berriz gustatuko litzaidake azpimarratzea, 2019ko LEPko deialdi honekin eta 2015, 2016, 2017 zein 2018an burututako enplegu eskaintzen ondotik, Hezkuntza Sailak segida ematen diola enplegu publikorako eskaintzeko duen politikari eta legealdi honetan urtero eskaintza bat deitzeko konpromisoa ere berresten duela, orotara 5.000 plaza eskainiz gutxienez legealdian.
En lo relativo al segundo punto, se está trabajando sobre distintas propuestas de medidas para reducir la interinidad a través del análisis del modo de provisión de las comisiones de servicios, los procesos y concursos de traslados, y la actualización de las relaciones de puestos de trabajo.
En lo relativo a la actualización de las relaciones de puestos de trabajo, debemos referirnos también a las distintas propuestas contempladas en el anteproyecto de presupuestos de 2019, qué decir. Es indudable que parte de esos acuerdos, que deben tener su reflejo presupuestario, como en distintas ocasiones ustedes nos han reconocido, pues bien, ustedes han decidido no respaldarlo. Ustedes han despedido no respaldarlo.
Pedimos corresponsabilidad, colaboración, implicación. Llegamos a acuerdos con los agentes sociales y ya tenemos su respuesta y colaboración.
Zalantzarik gabe akordio horietako batzuk aurrekontuan islatu behar dira, zuok elkarlanean jardun ez duzuen horretan. 2019ko aurrekontuen proiektuan lanpostuen zerrendak erregularizatzearen aldeko apustua egin zen, egiturako langileen kopuru handituz, 308 plaza funtzionarioen esparruan eta 40 lanpostu hezkuntzako lan kontratudun langileen esparruan.
Behin-behineko langileen egonkortasuna dela eta, Saila gizarte eragileekin ari da zenbait proposamenen inguruan lanean eta eztabaidan.
Puntu horretan, planteamendu orokorra honako hau da: Lanpostu hutsak betetzen dituzten bitarteko funtzionarioak lanpostu horietan mantendu ahal izatea, ahalik eta postu arauz bete edo funtzionario titularra itzultzen den arte. Gainera, behin-behineko pertsonalaren egonkortasunak erraztu egingo du interinoen eta funtzionario karreradunen lizentzia eta baimen batzuen ekiparazioa.
Aipatutako laugarren eta azken puntua dela eta, Hezkuntza Sailak proposatu du langileen prozesuen aldizkotasuna berrikustea. Negoziazio horretan ari gara murgilduta.
Lan eskaintza publikoek, lekualdatze lehiaketek, kandidatuen birbaremazio prozesuak edo ikasturte hasierako irakasle interinoen esleipenak gaur egun urtero burutzen diren prozesuak dira. Ezin da ukatu maiztasun horrek mugimendu asko eragiten dituela klaustro plantiletan eta ez duela jokatzen, hain zuzen, sistemaren egonkortasunaren mesedetan.
Hori guztia aintzat hartuz, klaustroaren beharrezkoa egonkortasuna eta langileen eskubideak egokiro uztartu eta orekatze aldera, prozesu horren maiztasuna berraztertzea proposatzen da.
Berriz diot, Sailak lanean jarraitzen du, gizarte eragileekin lortutako akordioetako puntuei forma egokia emateko, adostasunean oinarrituta.